หุ้นเด่นเช้านี้ – บล.ธนชาต
บล.ธนชาต ระบุเทคนิคเช้านี้
27 เม.ย. 2558

Technical SET range: 1,542-1,570
แกว่งขึ้น ซื้อหุ้นพลังงาน: ตลาดเริ่มดีขึ้นหลังจากถูกกดดันด้วยแรงขายหุ้นธนาคาร ดัชนี SET เพียงแค่พักตัวระยะสั้นเท่านั้น โดยคาดว่าตลาดจะแกว่งตัวขึ้นไปอยู่เหนือระดับ 1560 จุดอีกครั้ง เมื่อวิเคราะห์เส้นค่าเฉลี่ย พบว่าระยะสั้นตลาดมีแนวโน้มขึ้น โมเมนตัมอยู่ในเขตบวกยังไม่เข้าสู่ภาวะเสี่ยงอันตราย แนวโน้มระยะกลาง-ยาวแกว่งตัว แนวโน้มระยะสัปดาห์ รอเกิดสัญญาณบวกจากการกลับขึ้นไปอยู่เหนือระดับเส้นค่าเฉลี่ย 3 เดือน 1560-65 จุด คาดว่าจะมีแรงซื้อตาม สำหรับสัปดาห์นี้คาดว่าดัชนี SET จะแกว่งตัวอยู่ในกรอบ 1542-1570 จุด
หุ้นที่แนะนำซื้อ
SAMTEL ดีดตัวขึ้นทะลุกรอบสามเหลี่ยม Ascending ปริมาณการซื้อขายเพิ่มสูงขึ้นในจังหวะ Breakout เครื่องมือ MACD เป็นบวก แนวต้านแรก 27.00 บาท เป้าหมายระยะกลาง 28.25 บาท
SVI แกว่งตัวในกรอบแนวโน้มขาขึ้นต่อเนื่อง เส้นค่าเฉลี่ย 7-14-21 วัน เรียงตัวตัดกันยืนยันแนวโน้มขาขึ้นต่อเนื่อง สัญญาณเครื่องมือ MACD กลับมาเป็นบวก แนวต้านแรก 5.05 บาท เป้าหมายถัดไป 5.40 บาท
 